stanford-oval/wikipedia huggingface dataset:
Pahkasika

| Pahkasika |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Siat Suidae
Suku::  Pahkasiat Phacochoerus
Laji::  africanus
Kaksiosainen nimi
 Phacochoerus africanus  (Gmelin, 1788) 
 Pahkasian levinneisyys vihreällä, ruskea mahdollinen
Katso myös
   Pahkasika Wikispeciesissä   Pahkasika Commonsissa 
Infobox OKNimi-testi OKIUCN-testi OK: 
Pahkasika (Phacochoerus africanus) on Afrikan savanneilla elävä sikojen heimoon kuuluva nisäkäslaji.
Koko ja tuntomerkit

Pahkasian tunnistaa kahdesta parista ulkonevia torahampaita, joita se käyttää aseena puolustautuessaan petoja vastaan. Pahka-nimi tulee kahdesta sarvennysästä. Pahkasian pituus on 0,9–1,5 metriä ja paino 50 ja 150 kilon välillä.
Naaraan tunnistaa kahdesta pahkasta ja uroksen neljästä. Vaarallisimmat torahampaista ovat alimmat joten niitä on yhteensä neljä kappaletta.
Levinneisyys

Pahkasika asuttaa suurta osaa Saharan eteläpuolista Afrikkaa. Se elää pääasiassa avoimilla ja puoliavoimilla alueilla: ruohostoilla, tasangoilla sekä puuttomilla ja harvapuustoisilla savanneilla.
Ravinto

Pahkasika syö ruohoa, marjoja, puun kuorta, juuria sekä hyönteisiä.
Fiktio

Leijonakuningas-elokuvissa esiintyvä Pumba on pahkasika.
Video ruokailevista pahkasioista
Kallo
Palttina

Lakanakankaiden yleisin sidos on palttina
Palttina on yksi kudottujen kankaiden perussidoksista. Muita perussidoksia ovat toimikas ja pomsi.
Palttinalla voidaan tarkoittaa myös kyseisellä sidoksella kudottua kangasta. Kankaan materiaalin mukaan puhutaan esimerkiksi puuvilla- tai pellavapalttinasta.
Palttinasidos
Palttina on kaikkein yksinkertaisin sidos. Jokainen loimilanka kulkee vuorotellen yhden kudelangan päältä ja yhden kudelangan alta. Palttinasidoksella kudottu kangas on joustamaton ja molemmilta puolilta samannäköinen.
Kudontalankojen ominaisuuksia muunnellen ja värejä eri tavoin ryhmitellen palttinasidoksella saadaan aikaan monenlaisia kangaslaatuja. Räsymatto on esimerkki kankaasta, jossa palttinasidoksen loimilanka on ohutta ja kude paksua.
Palttina on vanhin kankaankudonnassa tunnettu sidos. Kankaiden ohella palttinasidosta käytetään esimerkiksi päre- ja tuohitöissä.
Aiheesta muualla

Kuvia tai muita tiedostoja aiheesta Palttina Wikimedia Commonsissa
Patana

Patana on kylä Vetelissä. Se sijaitsee Veteli-Vimpeli-tien varrella noin 20 kilometrin etäisyydellä Vetelin ja Vimpelin keskustoista. Kylä on rakennettu suurimmaksi osaksi Patananjärven rannalle. Kylässä on noin 300 asukasta noin sadassa taloudessa. Patana on maatalousvaltainen, mutta nykyisin useat saavat toimeentulonsa kylän ja kunnan ulkopuolelta.
Paul Breitner

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 5. syyskuuta 1951
Syntymäpaikka: Kolbermoor, Saksa
Pelipaikka: keskikenttä
Pituus: 176 cm
Seurat
| Vuodet | Seura | O | (M) |
| 1970–1974 | Bayern München |  |  |
| 1974–1977 | Real Madrid | 84 | (10) |
| 1977–1978 | Eintracht Braunschweig |  |  |
| 1978–1983 | Bayern München |  |  |
| Yhteensä | Yhteensä | 369 | (103) |
Maajoukkue
| 1971-1982 | Saksa | 48 | (10) |

Paul Breitner (s. 5. syyskuuta 1951, Kolbermoor) on saksalainen entinen jalkapalloilija sekä kolumnisti, televisiopersoona ja kommentaattori. Breitner on eräs tunnetuimmista saksalaisista jalkapallopersoonista. Hän saavutti urallaan menestystä hyvin varhaisessa vaiheessa voittaen Euroopan mestaruuden 1972, maailmanmestaruuden 1974, Euroopan cupin vuonna 1974 sekä useaan kertaan muun muassa Bundesliigan ja La Ligan.
Breitner oli Saksan maajoukkueen kantavia voimia 1970-luvulla ja 1980-luvun alussa. Breitner pelasi joukkueissaan erityisesti puolustuksessa ja keskikenttäpelaajana. Häntä pidettiin monipuolisena pelaajana, joka saattoi pelata useilla eri pelipaikoilla.
Maajoukkueura

Breitner voitti EM-kultaa ja MM-kultaa pelatessaan vasempana puolustajana. MM-finaalissa 1974 hän teki saksalaisten tasoitusmaalin rangaistuspotkusta.
Espanjaan siirtymisen myötä Breitner jäi maajoukkueesta pois useiksi vuoksiksi, kunnes teki paluun vuonna 1981.
Breitner on ainoa puolustaja ja yksi niistä neljästä pelaajasta, jotka ovat tehneet maalin kaksissa jalkapallon MM-kilpailujen loppuotteluissa. Nämä maalit hän teki vuosina 1974 ja 1982.
Breitner pelasi maajoukkueessa 48 ottelua ja teki niissä kymmenen maalia.
Seurajoukkueet

Breitner pelasi Eintracht Braunschweigissa, Bayern Münchenissa ja Real Madridissa.
Breitner oli kiinnostunut vasemmistolaisesta ajattelusta ja tutustui pelimatkoillaankin Mao Tse Tungin Pieneen punaiseen kirjaan.
Pörröisen kampauksensa vuoksi hän sai urheiluaikoinaan lisänimen der Afro.
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Pettäjän tie

Pettäjän tie voi tarkoittaa:
”Pettäjän tie”, tangokappale vuodelta 1970
samanniminen albumi vuodelta 1973
20 suosikkia – Pettäjän tie, Warnerin kokoelmalevy
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pettäjän tie”, voi hakea sivunnimihaulla, laajalla sivunnimihaulla tai tekstihaulla.
Palu

| Palu |
| --- | --- |
 Logo

 Koordinaatit: 0°54′S, 119°50′E 
Valtio:  Indonesia
Provinssi:  Keski-Sulawesi
Hallinto:  
 – Kaupunginjohtaja:  Rusdi Mastura
Pinta-ala:  
 – Kokonaispinta-ala:  395,06 km²
Väkiluku (2010):  335 297
 – Väestötiheys:  848,7 as./km²
Infobox OKVirheellinen NIMI-arvo: 
Hollantilaisen siirtomaavirkailijan residenssi Palussa 1930-luvulla.
Palu on Keski-Sulawesin maakunnan pääkaupunki Sulawesin saarella Indonesiassa. Se sijaitsee Palujoen suulla, 1 650 kilometriä Jakartasta koilliseen. Kaupungin väkiluku on noin 270 000.
24. tammikuuta 2005 kello 04.10 (UTC+8) Palua ravisutti magnitudin (Mw) 6,3 maanjäristys, jonka keskipiste oli kaupungista noin 30 kilometriä etelään.
Sulawesin maanjäristys ja tsunami vaurioittivat kaupunkia pahoin syyskuun lopussa 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Selamat Datang di Kota Palu (indonesiaksi)
Patanin piirikunta

Patanin piirikunta (gudžaratiksi પાટણ જિલ્લો, Paṭaṇa jillo, hindiksi पाटन जिला, Paṭana jilā) on yksi Intian Gujaratin osavaltion 33 piirikunnasta. Piirikunta rajautuu lännestä Kutchin piirikuntaan, pohjoisesta Banaskanthan piirikuntaan, lännestä Mehsanan piirikuntaan ja etelästä Ahmedabadin ja Surendranagarin piirikuntiin.
Piirikunnassa oli vuoden 2011 väestönlaskennassa 1 343 734 asukasta.
Petrov

Petrov, naisilla Petrova (ven. Петро́в, Петро́ва) on yksi yleisimmistä venäläisistä ja bulgarialaisista sukunimistä. Se perustuu raamatulliseen etunimeen (ven. Пётр, Pjotr; bulgarian Petăr, Петър), jota suomessa vastaavat Pietari, Petri ym. Tunnettuja Petrov- ja Petrova-nimisiä henkilöitä ovat:
Petrov
Aleksandr Petrov (1939–2001), neuvostoliittolainen koripalloilija ja olympiamitalisti
Aleksandr Petrov (1794–1867), venäläinen shakinpelaaja
Aleksandr Petrov (1876–1941), venäläinen painija ja olympiamitalisti
Aleksandr Petrov (1925–1972), neuvostoliittolainen jalkapalloilija
Aleksandr Petrov (s. 1983), virolainen jääkiekkoilija
Aleksandr Petrov (s. 1986), venäläinen pituushyppääjä
Daniel Petrov (s. 1971), bulgarialainen nyrkkeilijä, olympiavoittaja ja maailmanmestari
Dmitri Petrov (s. 1982), venäläinen pikajuoksija
Grigori Petrov (1866–1925), venäläinen pappi, poliitikko ja kirjailija
Ivan Petrov (1914–1985), neuvostoliittolainen poliitikko ja kirjastonjohtaja
Jevgeni Petrov (1903–1942), venäläinen kirjailija
Jevgeni Petrov (s. 1978), venäläinen maantiepyöräilijä
Kirill Petrov (s. 1990), venäläinen jääkiekkoilija
Kyrylo Petrov (s. 1990), ukrainalainen jalkapalloilija
Lars-Göran Petrov (1972–2021), ruotsalainen rockmuusikko ja metalliyhtye Entombedin vokalisti
Martin Petrov (s. 1979), bulgarialainen jalkapalloilija
Mihail Petrov (s. 1965), bulgarialainen painonnostaja
Mihail Petrov (1905–1955), udmurttilainen neuvostokirjailija
Nikolai Petrov (1943–2011), venäläinen pianisti
Oleg Petrov (s. 1971), venäläinen jääkiekkoilija
Petăr Petrov (s. 1955), bulgarialainen pikajuoksija
Stanislav Petrov (1939–2017), neuvostoliittolainen upseeri
Stepan Petrov, Skitalets (1869–1941), venäläinen kirjailija
Stilijan Petrov (s. 1979), bulgarialainen jalkapalloilija
Viktor Petrov (1894–1969), ukrainalainen kirjailija, kirjallisuudentutkija, arkeologi ja etnografi
Vitali Petrov (s. 1984), venäläinen kilpa-autonkuljettaja
Vladimir Petrov (1947–2017), neuvostoliittolainen jääkiekkoilija
Petrova
Gabriela Petrova (s. 1992), bulgarialainen kolmiloikkaaja
Ksenija Petrova, Pyhä autuas Ksenia Pietarilainen (k. 1803), venäläinen ortodoksinen pyhimys
Nadežda Petrova, Nadja Petrova (s. 1982), venäläinen tennispelaaja
Olena Petrova (s. 1972), ukrainalainen ampumahiihtäjä
Tatjana Arhipova, o.s. Petrova (s. 1983), venäläinen estejuoksija
Tonka Petrova (s. 1947), bulgarialainen keskimatkojen juoksija
Yhdysnimiä
Kuzma Petrov-Vodkin (1878–1939), venäläinen taiteilija
Petrov salanimenä
Ilf i Petrov, venäläisten kirjailijoiden Ilja Fainzilberin (1897–1937) ja Jevgeni Katajevin (1903–1942) yhteinen salanimi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Patrick Flanagan

| Mitalit> Maa:   Yhdysvallat.Miesten köydenveto. Olympialaiset  | Mitalit> Maa:   Yhdysvallat.Miesten köydenveto. Olympialaiset  | Mitalit> Maa:   Yhdysvallat.Miesten köydenveto. Olympialaiset  | Maa:   Yhdysvallat> Miesten köydenveto. |
| --- | --- | --- | --- |
|  Kultaa | St. Louis 1904 | joukkuekilpailu |  |
Patrick ("Pat") Flanagan oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.
Panjin

| Panjin (盘锦市, Pánjǐn Shì) |
| --- | --- |
 Panjinin sijainti Liaoningissa, alla sijainti Kiinassa.
 Panjin
 Koordinaatit: 41°07′07″N, 122°04′15″E 
Valtio:  Kiina
Maakunta:  Liaoning
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  4 084 km²
Väkiluku (2010):  1 392 493
Aikavyöhyke:  UTC+8
Postinumero:  124000
Suuntanumero(t):  0427
Rekisterikilpi:  辽L
 
 www.panjin.gov.cn 
Infobox OKVirheellinen NIMI-arvo: 
Panjin (kiin. 盘锦市, pinyin: Pánjǐn Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 140 kilometriä maakunnan pääkaupunki Shenyangista lounaaseen. Prefektuurin pinta-ala on 4 084 neliökilometriä ja väkiluku 1,39 miljoonaa (2010).
Kaupunki rajoittuu lännessä ja pohjoisessa Jinzhoun, idässä Anshanin ja Yingkoun prefektuuritason kaupunkeihin. Etelässä naapurina on Bohainmeri.
Hallinnollinen jako

Piirikuntatasolla kaupunki jaetaan kolmeen kaupunkipiiriin ja yhteen piirikuntaan.
| Panjinin hallinnollinen jako piirikuntatasolla |
| --- | --- | --- | --- |
    Shuangtaizi Xinglongtai Dawa Panshan (piirikunta)  
| # | Nimi | Kiinan kirjoitusmerkit | Pinyin |
| 1 | Xinglongtai | 兴隆台区 | Xīnglóngtái Qū |
| 2 | Shuangtaizi | 双台子区 | Shuāngtáizi Qū |
| 3 | Dawa | 大洼区 | Dàwā Qū |
| 4 | Panshan (piirikunta) | 盘山县 | Pánshān Xiàn |
Galleria

Kaupunkimaisemaa.
Punainen ranta Panjinissa.
Ruokolahti Panjinissa.
Aiheesta muualla

Kuvia tai muita tiedostoja aiheesta Panjin Wikimedia Commonsissa
Pentti Alonen

Pentti Johannes Alonen (15. syyskuuta 1925 Janakkala – 28. marraskuuta 2017 Hämeenlinna) oli suomalainen alppihiihtäjä.
15-vuotiaana alppihiihdon aloittanut Alonen oli lajin suomalaistähti 1940- ja 1950-luvuilla ja samalla alppihiihdon pioneereja Suomessa. Hän edusti Suomea kolmissa talviolympialaisissa ja kaksissa MM-kilpailuissa. Alonen oli Suomen ensimmäinen alppihiihdon olympiaedustaja yhdessä Aimo Vartiaisen kanssa.
Olympiatasolla ”Pena” Alonen sijoittui Sankt Moritzissa 1948 syöksylaskussa 39:nneksi, pujottelussa 32:nneksi ja alppiyhdistetyssä 28:nneksi, joka oli hänen uransa paras sijoitus olympiakisoissa. Oslossa 1952 Alonen oli syöksylaskussa 44:s, suurpujottelussa 31:nen, ja pujottelussa hän oli ensimmäisellä kierroksella 51:nen karsiutuen toiselta kierrokselta. Cortina d’Ampezzossa 1956 hänet hylättiin syöksylaskussa ja pujottelussa, ja suurpujottelussa hän oli 42:nen.
Alonen voitti pujottelun Suomen-mestaruuden vuosina 1947–1950, 1952–1955 ja 1958.
Alosen veli Pekka Alonen oli myös alppihiihtäjä, joka sijoittui Oslon talviolympialaisissa 1952 pujottelussa 14:nneksi. Tulos pysyi suomalaisten alppihiihtäjien parhaana olympiasijoituksena yli neljän vuosikymmenen ajan.
Aiheesta muualla

Pentti Alosen muistokirjoitus Helsingin Sanomissa
Pantalica

| Pantalica |
| --- | --- |
 Pantalican nekropolia.
Maailmanperintökohde
Sijainti:  Syrakusan maakunta, Italia  37°3′34″N, 15°17′35″E
Tyyppi:  kulttuurikohde
Kriteerit:  II, III, IV, VI
Tunnusnumero:  1200
Valintahistoria
Valintavuosi:  2005
 Pantalica
Pantalica on suuri nekropoli Sisiliassa Italiassa. Alueella on noin viisi tuhatta vuosille 1200–600 eaa. ajoitettua hautaa. Pantalica sijaitsee Anapon ja Calcinaran jokien laaksoissa Syrakusan kaupungin lähellä Cassaron, Sortinon, Ferlan kunnissa Lounais-Sisiliassa. Yhdessä Syrakusan kaupungin kanssa Pantalica on kuulunut Unescon maailmanperintöluetteloon vuodesta 2005 lähtien.
Aiheesta muualla

Wikimedia Commonsissa on kuvia tai muita tiedostoja aiheesta .
images of Pantalica (Arkistoitu – Internet Archive)
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Peep

| Peep Rasmus |
| --- | --- | --- |

Studioalbumin tiedot
 Äänitetty : Millbrook, H.I.P. studio, Studio 303
 Julkaistu: toukokuu 1996
 Tuottaja(t): Rasmus & Teja Kotilainen
 Tyylilaji: funk, pop, rock
 Kesto: 43.43
 Levy-yhtiö: Warner Music Finland
Listasijoitukset
  16.
Rasmuksen muut julkaisut
|   | Peep 1996 | Playboys 1997 |
Peep on suomalaisen rockyhtye Rasmuksen (nyk. The Rasmus) esikoisalbumi. Se julkaistiin Suomessa, Virossa ja Venäjällä toukokuussa 1996. Myöhemmin albumista julkaistiin versio myös Japanissa. Yhtyeen jäsenet olivat levyn julkaisun aikaan vain 16-vuotiaita opiskelijoita. Runsaista arvosteluista huolimatta yhtye menestyi albumillaan ja kasvoi myöhemmin suomalaisen rockin suurimpien vientinimien joukkoon.
Peepiä on myyty Suomessa yli 21 000 kappaletta, mikä oikeuttaa kultalevyyn.
Kappaleluettelo

"Ghostbusters" – 3.35
"Postman" – 2.38
"Fool" – 3.43
"Shame" – 3.30
"P.S." – 3.03
"Julen är här igen" – 3.29
"Peep" – 0.49
"Frog" – 2.31
"Funky Jam" – 2.12
"Outflow" – 2.50
"Myself" – 3.50
"Life 705" – 5.09
"Small" – 6.25
Musiikkivideot. Funky Jam 1996
Yhtyeen kokoonpano

Lauri Ylönen – laulu
Eero Heinonen – basso
Pauli Rantasalmi – kitara
Janne Heiskanen – rummut
Panipatin kolmas taistelu

Panipatin kolmas taistelu on tammikuussa 1761 käyty taistelu marathien liittokunnan ja nykyisen Afganistanin Dorrani-valtakunnan välillä Panipatissa Pohjois-Intiassa. Laajentuvat kaksi valtiota olivat ajautuneet sotaan keskenään, kun niiden välillä sijainnut Suurmogulien valtakunta oli heikentynyt. Dorranien johtaja Ahmad Šah vei voiton lukumääräisesti vahvemmista maratheista, mutta hän ajautui pian pitkään sotaan sikhejä vastaan pystymättä hyödyntämään voittoaan. Marathien valtakunta ajautui puolestaan anarkiaan, joka avitti sittemmin brittien valtaannousua Intian niemimaalla.
Tausta

Paštujen Abdali-heimoon kuulunut Ahmad Šah Dorrani oli perustanut usein nykyisen Afganistanin edeltäjänä pidetyn Dorrani-valtakunnan vuonna 1747 Persiaa hallineen Nadir Šahin aikanaan valloittaman valtakunnan hajotessa. Ahmad Šah pyrki laajentamaan uutta valtakuntaa ensin kohti Iranin ylänköä, mutta tämän epäonnistuttua hän käänsi katseensa Intiaan, jonka pohjoisosia hallitsi sisäisten kiistojen nyt heikentämä Suurmogulien valtakunta. Vuonna 1757 Ahmad Šahin joukot ryöstivät Delhin, ja mogulit joutuivat tunnustamaan hänet Pandžabin, Kašmirin ja Sindin hallitsijaksi, mikä myös päätti mogulien kauden Pohjois-Intian voimatekijänä. Mogulien toinen vihollinen Dorranien ohella oli marathien liittokunta, joka hallitsi Dekhanin ylänköä ja suurmoguleilta valtaamiaan alueita Pohjois-Intiassa. Marathit olivat hindulainen sotilasluokka, joiden valtakunnan oli perustanut Shivaji 1600-luvulla, ja valtakunta laajeni hänen seuraajiensa valtakaudella. Dorranien ja marathien valtakuntien levitessä ja näiden välissä alueita hallinneiden mogulien heikennyttä valtakunnat ajautuivat sotaan keskenään.
Dorranien ja marathien välinen sota alkoi marathien yliotteella. Sadashivrao Bhaun johtaman marathiarmeijan onnistui vallata Delhi ja Dorranit ajettiin takaisin paštualueille. Sotaonni kääntyi kuitenkin, ja Ahmad Šahin onnistui uudella sotaretkellään katkaista marathiarmeijan huoltoyhteydet. Bhaun yrittäessä murtaa Dorranian saarron osapuolten armeijat kohtasivat tammikuussa 1761 Panipatissa taistelukentällä, jolla Babur oli kaksisataa vuotta aiemmin voittanut Ibrahim Ludin joukot.
Taistelu

Marathien armeija oli Panipatissa Dorranien armeijaa lukumäärällisesti suurempi. Maratheilla oli myös Dorraneihin nähden ylivoimainen tykistö. Kiihkollisen hindulaiset marathit olivat kuitenkin vieraannuttaneet mahdolliset liittolaisensa, kun taas Dorranit olivat koonneet puolelleen etenkin belutšeja. Dorranien ratsuväki oli selvästi marathien ratsuväkeä voimakkaampi. Marathien vahvuus taistelussa oli noin 80 000 miestä ja Dorranien 40 000–75 000.
Marathit yrittivät taistelun aluksi murskata Dorranien armeijan suurella tykistökeskityksellä. Heidän suunnitelmiaan vaikeuttivat kuitenkin eri komentajien keskinäiset kiistat sekä tarve suojella suurta siviilijoukkoa alueella. Dorranit ryhtyivät yllätyshyökkäykseen ennen kuin tykistökeskitys oli saanut aikaan suurta tuhoa. Itse taistelu kesti useita päiviä. Sadashivrao Bhaun sukulaispojan saatua surmansa Bhau meni taistelukentälle hakemaan kentältä sukulaisensa ruumiista. Marathiarmeijan sotilaat uskoivat komentajansa saaneen surmansa, mikä johti taistelutahdon romahdukseen. Dorranien tekivät hyökkäyksen marathien sivustaan, jonka murtuessa marathit kääntyivät sekasortoiseen pakoon.
Seuraukset

Marathien armeija oli menettänyt taistelussa 40 000 kaatuneina ja 30 000 vankeina. Dorranien tappiot jäivät 5 000 kaatuneeseen. Bhau oli paennut taistelukentältä, mutta hän kuoli vain hieman myöhemmin. Marathien valtakunta ajautui anarkiaan, jota hyödynsivät sittemmin britit levittäessään valtaansa Intian niemimaalla. Ahmad Šah oli voittanut taistelun, mutta ei pystynyt hyödyntämään sitä tehokkaasti ajauduttuaan saman tien raskaaseen sotaan sikhejä vastaan.
Ahmad Šah Dorrani.
Sadashivrao Bhau.
Patja (täsmennyssivu)

Patja voi tarkoittaa muun muassa:
patja, vuoteen makuualunen
Sukunimi

Abraham Patja (1843–1910), suomalainen maanviljelijä, valtiopäivämies ja herastuomari
Aleksi Patja (s. 1995), suomalainen freestylehiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patja”, voi hakea sivunnimihaulla, laajalla sivunnimihaulla tai tekstihaulla.
Pentti Avotie

Pentti Juhani Avotie (syntyjään Avonius, 8. elokuuta 1924 Pälkjärvi – 21. syyskuuta 2004 Tampere) oli suomalainen vuorineuvos, joka toimi Saarioinen Oy:n toimitusjohtajana vuosina 1969−1989 ja Artekno Oy:n toimitusjohtajana vuosina 1969−1978. Koulutukseltaan hän oli koneteknikko.
Pentti Avotien veli Reino A. Avonius ja setä, Askon perustaja Aukusti Asko-Avonius ostivat vuonna 1941 Sahalahdessa sijaitsevan Saarioisten kartanon. Nuorempi veli Pentti suoritti asepalveluksensa ilmavoimien mekaanikkona ja suoritti jatkosodan jälkeen Tampereen teknillisessä koulussa loppuun koneteknikon opintonsa. Muutama vuosi valmistumisen jälkeen meni Ruotsissa Scania-Vabiksen ja Ab Tobaksmonopolin palveluksessa, kunnes Avotie palasi Oy Panama Tobacco Co:n palvelukseen vuonna 1951. Kyseinen yritys oli Saarioisten omistama tupakkatehdas. Seuraavana vuonna Avotiestä tuli Saarioisten tuotantopäällikkö, vuonna 1955 myyntipäällikkö, vuonna 1958 markkinointipäällikkö ja Reino Avoniuksen kuoltua vuonna 1969 toimitusjohtaja. Avotie jatkoi toimitusjohtajana aina vuoteen 1989, jolloin Saarioisissa työskenteli lähes 2 000 ihmistä. Yhtiön hallituksen puheenjohtajana hän toimi aina vuoteen 2000, hallituksen jäsenenä sen jälkeenkin. Avotie oli myös konsernin omistajayhtiön Artekno Oy:n hallituksen puheenjohtajana ja toimitusjohtajana.
Avotie kuului useiden yritysten hallintoneuvostoihin. Näitä olivat muun muassa Asko-Upo Oy, Hämeen Sähkö Oy, Keskinäinen yhtiö Teollisuusvakuutus, Eläke-Varma ja Investa Oy. Asko Oy:n hallintoneuvoston puheenjohtajana hän oli vuosina 1981−1986. Sahalahden kunnanvaltuustossa Kokoomuksen valtuutettuna Avotie oli vuosina 1973−1984. Teollisuusneuvoksen arvon hän sai vuonna 1973, vuorineuvoksen arvon vuonna 1994 ja tekniikan kunniatohtorin arvon vuonna 1997 (Tampere).
Aiheesta muualla

Pentti Avotien muistokirjoitus Helsingin Sanomissa
Patisíon

| Patisíon Οδός Πατησίων> 28is Oktovríou Οδός 28ης Οκτωβρίου |
| --- | --- |
 Patisíon-katua.
Maa:  Kreikka
Kaupunki:  Ateena
Tieluokka:  katu
Pituus:  4,5 km
Alkupiste:  Panepistimíou (Omónoia)
Päätepiste:  Patísia (4,5 km)
Patisíon (kreik. Οδός Πατησίων, Odós Patisíon, ”Patísian katu”), alkuosaltaan virallisesti 28is Oktovríou (kreik. Οδός 28ης Οκτωβρίου, Odós 28is Oktovríou, ”28. lokakuuta -katu”), on katu Ateenassa Kreikassa. Se kulkee kaupungin keskustasta pohjoiseen kadulle nimensä antaneeseen Patísian kaupunginosaan.
Patisíon-katu saa alkunsa Panepistimíou-kadun risteyksestä Omónoia-aukion itäpuolelta ja päättyy Áno Patísiaan. Sen pituus on noin 4,5 kilometriä. Kadun eteläosa Panepistimíou-kadulta Plateía Amerikís -aukiolle saakka tunnetaan virallisesti 28is Oktovríou -katuna, mikä viittaa Óchi-päivään, mutta nimi ei ole jäänyt kovin yleiseen käyttöön; sen sijaan koko katuun viitataan tavallisesti Patisíon-nimellä. Eteläpäässä katua jatkaa Aiólou-katu, joka jatkuu Plákaan.
Katu rakennettiin vuonna 1841 seuramaan jo antiikin ajalta periytynyttä reittiä. Kadun varrella sijaitsevat Plateía Amerikís -aukion lisäksi myös muun muassa Ateenan kansallinen teknillinen korkeakoulu, Kansallinen arkeologinen museo ja Ateenan kauppakorkeakoulu.
Patisíon-katua.
Mégaro Livierátou -kartano.
Kansallinen arkeologinen museo.
Ateenan kauppakorkeakoulu.